ddrg/super_eurlex huggingface dataset:
Kommissionens forordning (EF) nr. 1345/2003

af 28. juli 2003

om, i hvilket omfang de ansøgninger om importlicenser, som er indgivet i juli 2003 vedrørende visse mejeriprodukter inden for de toldkontingenter, der blev åbnet ved forordning (EF) nr. 2535/2001, kan imødekommes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 806/2003(2),

under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(3), senest ændret ved forordning (EF) nr. 1157/2003(4), særlig artikel 16, stk. 2, og

ud fra følgende betragtning:

Ansøgningerne indgivet i juli 2003 for visse produkter, der er nævnt i bilag I til forordning (EF) nr. 2535/2001, vedrører større mængder end de disponible mængder. Der bør derfor fastsættes koefficienter for tildeling af de mængder, der er ansøgt om -

UDSTEDT FØLGENDE FORORDNING:

Artikel 1

De mængder, der er ansøgt om importlicens for vedrørende produkter under de i bilag I til forordning (EF) nr. 2535/2001 omhandlede kontingenter for perioden 1. juli til 31. december 2003, omfattes af de i bilaget til denne forordning anførte tildelingskoefficienter.

Artikel 2

Denne forordning træder i kraft den 29. juli 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 160 af 26.6.1999, s. 48.

(2) EUT L 122 af 16.5.2003, s. 1.

(3) EFT L 341 af 22.12.2001, s. 29.

(4) EUT L 162 af 1.7.2003, s. 19.

BILAG

Disponible mængder for perioden 1. juli til 31. december 2003

BILAG I.A

>TABELPOSITION>

BILAG I.B

1. Produkter med oprindelse i Polen

>TABELPOSITION>

2. Produkter med oprindelse i Den Tjekkiske Republik

>TABELPOSITION>

3. Produkter med oprindelse i Slovakiet

>TABELPOSITION>

4. Produkter med oprindelse i Ungarn

>TABELPOSITION>

5. Produkter med oprindelse i Rumænien

>TABELPOSITION>

6. Produkter med oprindelse i Bulgarien

>TABELPOSITION>

7. Produkter med oprindelse i Estland

>TABELPOSITION>

8. Produkter med oprindelse i Letland

>TABELPOSITION>

9. Produkter med oprindelse i Litauen

>TABELPOSITION>

10. Produkter med oprindelse i Slovenien

>TABELPOSITION>

BILAG I.C

>TABELPOSITION>

BILAG I.D

>TABELPOSITION>

BILAG I.E

>TABELPOSITION>

BILAG I.F

>TABELPOSITION>

BILAG I.G

>TABELPOSITION>

BILAG I.H

>TABELPOSITION>
Kommissionens forordning (EF) nr. 1340/2003

af 28. juli 2003

om fastsættelse af mindstesalgspriser for oksekød udbudt til salg i henhold til den tredje licitation, som er omhandlet i forordning (EF) nr. 1032/2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 806/2003(2), særlig artikel 28, stk. 2, og

ud fra følgende betragtninger:

(1) Visse mængder oksekød er blevet udbudt til salg ved Kommissionens forordning (EF) nr. 1032/2003(3).

(2) I henhold til artikel 9 i Kommissionens forordning (EØF) nr. 2173/79 af 4. oktober 1979 om gennemførelsesbestemmelser for afsætning af oksekød, som interventionsorganerne har opkøbt, og om ophævelse af forordning (EØF) nr. 216/69(4), senest ændret ved forordning (EF) nr. 2417/95(5), skal mindstesalgspriserne for kød udbudt i licitation fastsættes under hensyntagen til de modtagne bud.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den tredje licitation, som er omhandlet i forordning (EF) nr. 1032/2003, og for hvilken indleveringsfristen udløb den 22. juli 2003, fastsættes i bilaget til denne forordning.

Artikel 2

Denne forordning træder i kraft den 29. juli 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EUT L 122 af 16.5.2003, s. 1.

(3) EUT L 150 af 18.6.2003, s. 9.

(4) EFT L 251 af 5.10.1979, s. 12.

(5) EFT L 248 af 14.10.1995, s. 39.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Kommissionens forordning (EF) nr. 1414/2003

af 7. august 2003

om suspension af forordning (EF) nr. 936/2003 om åbning af en licitation over restitutionen ved udførsel af byg til visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 5, og

ud fra følgende betragtninger:

(1) Kommissionens forordning (EF) nr. 1501/95(3), senest ændret ved forordning (EF) nr. 1324/2002(4), indeholder visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser.

(2) Ved Kommissionens forordning (EF) nr. 936/2003(5) er der åbnet en licitation over restitutionen for byg ved udførsel til visse tredjelande.

(3) Af økonomiske grunde vil det være rigtigst at suspendere licitationen i forordning (EF) nr. 936/2003.

(4) Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den licitation, der er fastsat i forordning (EF) nr. 936/2003, suspenderes.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EUT L 158 af 27.6.2003, s. 1.

(3) EFT L 147 af 30.6.1995, s. 7.

(4) EFT L 194 af 23.7.2002, s. 26.

(5) EUT L 133 af 29.5.2003, s. 48.
Kommissionens forordning (EF) nr. 1418/2003

af 8. august 2003

om suspension af forordning (EF) nr. 668/2001, (EF) nr. 1500/2001, (EF) nr. 953/2002, (EF) nr. 968/2002, (EF) nr. 1081/2002 og (EF) nr. 2177/2002 om åbning af løbende licitationer med henblik på eksport af byg, som visse interventionsorganer ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 5, og

ud fra følgende betragtninger:

(1) Ved Kommissionens forordning (EØF) nr. 2131/93(3), senest ændret ved forordning (EF) nr. 1630/2000(4), er der fastsat procedurer og betingelser for salg af korn fra interventionsorganerne.

(2) Ved Kommissionens forordning (EF) nr. 668/2001(5), (EF) nr. 1500/2001(6), (EF) nr. 953/2002(7), (EF) nr. 968/2002(8), (EF) nr. 1081/2002(9) og (EF) nr. 2177/2002(10) blev der indledt løbende licitationer for byg, som visse interventionsorganer ligger inde med.

(3) De licitationer, der blev indledt i henhold til forordning (EF) nr. 668/2001, (EF) nr. 1500/2001, (EF) nr. 953/2002, (EF) nr. 968/2002, (EF) nr. 1081/2002 og (EF) nr. 2177/2002, bør suspenderes af økonomiske grunde.

(4) Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

De licitationer, der blev indledt i henhold til forordning (EF) nr. 668/2001, (EF) nr. 1500/2001, (EF) nr. 953/2002, (EF) nr. 968/2002, (EF) nr. 1081/2002 og (EF) nr. 2177/2002, suspenderes.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EUT L 158 af 27.6.2003, s. 1.

(3) EFT L 191 af 31.7.1993, s. 76.

(4) EFT L 187 af 26.7.2000, s. 24.

(5) EFT L 93 af 3.4.2001, s. 20.

(6) EFT L 199 af 27.7.2001, s. 3.

(7) EFT L 147 af 5.6.2002, s. 3.

(8) EFT L 149 af 7.6.2002, s. 15.

(9) EFT L 164 af 22.6.2002, s. 16.

(10) EFT L 331 af 7.12.2002, s. 5.
Kommissionens forordning (EF) nr. 1424/2003

af 8. august 2003

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001(3), ændret ved forordning (EF) nr. 1486/2002(4) om gennemførelsesbestemmelser for støtteordningen for bomuld. Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 25,781 EUR/100 kg.

Artikel 2

Denne forordning træder i kraft den 9. august 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.

(4) EFT L 223 af 20.8.2002, s. 3.
Kommissionens forordning (EF) nr. 1415/2003

af 7. august 2003

om åbning af en løbende licitation med henblik på salg på det indre marked af ca. 5000 tons ris fra 2001-høsten, som det spanske interventionsorgan ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 8, litra b), sidste led, og

ud fra følgende betragtninger:

(1) Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3) indeholder bestemmelserne vedrørende disse procedurer og betingelser.

(2) Det spanske interventionsorgan har for øjeblikket meget store mængder uafskallet rundkornet, middelkornet og langkornet A-ris fra 2001-høsten oplagret, og oplagringsperioden har været meget lang. Der bør derfor åbnes en løbende licitation med henblik på salg på det indre marked af ca. 5000 tons uafskallet rundkornet, middelkornet og langkornet A-ris fra 2001-høsten, som det spanske interventionsorgan ligger inde med.

(3) Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

På de i forordning (EØF) nr. 75/91 fastsatte betingelser afholder det spanske interventionsorgan løbende licitation med henblik på salg på det indre marked af 5000 tons uafskallet rundkornet, middelkornet eller langkornet A-ris fra 2001-høsten, som det ligger inde med.

Artikel 2

1. Sidste frist for at indgive bud til den første dellicitation er den 18. august 2003.

2. Sidste frist for at indgive bud til den sidste dellicitation er den 1. september 2003.

3. Bud indgives til det spanske interventionsorgan:

Fondo Español de Garantía Agraria (FEGA) Beneficencia 8 E - 28004 Madrid telex 23427 FEGA E fax (34) 915 21 98 32, (34) 915 22 43 87.

Artikel 3

Det spanske interventionsorgan meddeler senest tirsdagen i ugen efter den dato, hvor fristen for at indgive bud udløber, Kommissionen mængderne og de gennemsnitlige priser for de solgte partier.

Artikel 4

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2003.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 9 af 12.1.1991, s. 15.
Kommissionens forordning (EF) nr. 1406/2003

af 7. august 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 8. august 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 7. august 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1416/2003

af 7. august 2003

om ændring af importtold for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2),

under henvisning til Kommissionens forordning (EF) nr. 1249/96 af 28. juni 1996 om gennemførelsesbestemmelser til Rådets forordning (EØF) nr. 1766/92 for så vidt angår importtold for korn(3), senest ændret ved forordning (EF) nr. 1900/2002(4), særlig artikel 2, stk. 1, og

ud fra følgende betragtninger:

(1) Importtolden for korn blev fastsat ved Kommissionens forordning (EF) nr. 1365/2003(5).

(2) I artikel 2, stk. 1, i forordning (EF) nr. 1249/96 er det fastsat, at hvis det beregnede gennemsnit af importtolden i dens anvendelsesperiode afviger med mindst 5 EUR/t fra den fastsatte told, foretages der en tilsvarende justering. Nævnte afvigelse har fundet sted. Det er derfor nødvendigt at justere importtolden i forordning (EF) nr. 1365/2003 -

UDSTEDT FØLGENDE FORORDNING:

Artikel 1

Bilag I og II til forordning (EF) nr. 1365/2003 affattes som angivet i bilag I og II til nærværende forordning.

Artikel 2

Denne forordning træder i kraft den 8. august 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 181 af 1.7.1992, s. 21.

(2) EUT L 158 af 27.6.2003, s. 1.

(3) EFT L 161 af 29.6.1996, s. 125.

(4) EFT L 287 af 25.10.2002, s. 15.

(5) EUT L 194 af 1.8.2003, s. 48.

BILAG I

Importtold for produkterne som omhandlet i artikel 10, stk. 2, i forordning (EØF) nr. 1766/92

>TABELPOSITION>

BILAG II

Elementer til beregning af tolden

(perioden 31.7.2003 til 6.8.2003)

1. Gennemsnit for perioden på to uger forud for fastsættelsesdagen:

>TABELPOSITION>

2. Gennemsnit for perioden på to uger forud for fastsættelsesdagen:

Fragt/omkostninger: Mexicanske Golf-Rotterdam: 17,82 EUR/t; The Great Lakes-Rotterdam: 26,58 EUR/t.

3.

>TABELPOSITION>
Kommissionens forordning (EF) nr. 1423/2003

af 8. august 2003

om udstedelse af importlicenser for fersk, kølet eller frosset oksekød af høj kvalitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød(1), senest ændret ved forordning (EF) nr. 649/2003(2), og

ud fra følgende betragtninger:

(1) Artikel 4 og 5 i forordning (EF) nr. 936/97 fastsætter betingelserne for licensansøgninger og udstedelse af importlicenser for kød som omhandlet i samme forordnings artikel 2, litra f).

(2) I artikel 2, litra f), i forordning (EF) nr. 936/97 fastsættes det, at der i perioden 1. juli 2003 til 30. juni 2004 kan importeres 11500 t fersk, kølet eller frosset oksekød af høj kvalitet med oprindelse i og fra USA og Canada på særlige betingelser.

(3) Det skal bemærkes, at de licenser, der er fastsat ved denne forordning, dog kun kan anvendes i hele deres gyldighedsperiode med forbehold af de bestående ordninger på veterinærområdet -

UDSTEDT FØLGENDE FORORDNING:

Artikel 1

1. De mængder, som der er søgt om gennem importlicensansøgninger indgivet i perioden 1. til 5. august 2003 vedrørende fersk, kølet og frosset oksekød af høj kvalitet som omhandlet i artikel 2, litra f), i forordning (EF) nr. 936/97, imødekommes fuldstændigt.

2. Der kan i overensstemmelse med artikel 5 i forordning (EF) nr. 936/97 i løbet af de fem første dage af september 2003 indgives licensansøgninger for 2706,800 t.

Artikel 2

Denne forordning træder i kraft den 11. august 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 137 af 28.5.1997, s. 10.

(2) EUT L 95 af 11.4.2003, s. 13.
Kommissionens forordning (EF) nr. 1403/2003

af 6. august 2003

om indstilling af fiskeri efter byrkelange fra fartøjer, som fører fransk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 806/2003(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved forordning (EF) nr. 1091/2003(4), er der fastsat kvoter for byrkelange for 2003.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter byrkelange fra fartøjer, som fører fransk flag eller er registreret i Frankrig, i farvandene i ICES-område II, IV og V (EF-farvande og farvande uden for tredjelandes højhedsområde eller jurisdiktion), nået den tildelte kvote for 2003. Frankrig har forbudt fiskeri efter denne bestand fra den 20. juli 2003. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter byrkelange fra fartøjer, der fører fransk flag eller er registreret i Frankrig, i ICES-område II, IV og V (EF-farvande og farvande uden for tredjelandes højhedsområde eller jurisdiktion) har medført, at Frankrigs kvote af byrkelange for 2003 må anses for at være opbrugt.

Fiskeriet efter byrkelange i ICES-område II, IV og V (EF-farvande og farvande uden for tredjelandes højhedsområde eller jurisdiktion) fra fartøjer, der fører fransk flag eller er registreret i Frankrig, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 20. juli 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2003.

På Kommissionens vegne

Jörgen Holmquist

Generaldirektør for fiskeri

(1) EFT L 261 af 20.10.1993, s. 1.

(2) EUT L 122 af 16.5.2003, s. 1.

(3) EFT L 356 af 31.12.2002, s. 12.

(4) EUT L 157 af 26.6.2003, s. 1.